NRK Tekst-TV

NRK Tekst-TV var tekst-TV-tilbudet fra NRK. Det ble lansert i 1983 og lagt ned i 2025.

Tekst-TV var tilgjengelig på fjernsynskanalene NRK1, NRK2, NRK3/NRK Super og på internett. Etter tusenårsskiftet opplevde Tekst-TV økende konkurranse fra internett og nye mobiltjenester.

 Antall brukere 
Pr. 2008 hadde Tekst-TV på NRK1 2,4 millioner lesere hver uke, eller rundt 60 % av befolkningen i Norge. I april 2008 ble NRK Tekst-TV lansert i digital form på det digitale bakkenettet. Digitalt tekst-TV ble imidlertid avviklet 1. februar 2012, mens den analoge versjonen fortsatte som før. Etter hvert la NRK ut hele det tradisjonelle tekst-TV-tilbudet på sine nettsider. Fra 1. januar 2009 ble NRK Tekst-TV reklamefritt. I 2013 hadde det 1,2 millioner brukere i uken.

Tekst-TV var på sitt aller mest populære i 2005. Tjenesten hadde da 1,5 millioner brukere hver dag. I 2013 var dette sunket til under halvparten.

Etter år 2000 ble internett stadig mer vanlig, noe som medførte at behovet for tekst-TV-tjenesten ble mindre. 

 Historikk 
Da NRK lanserte Tekst-TV den 2. februar 1983 var det få som hadde TV-apparat som kunne motta denne tjenesten. Det var rundt  personer kunne benytte tjenesten på det tidspunktet. Innen årets utløp hadde imidlertid salg av slike apparater vokst kraftig, og i 1984 hadde Tekst-TV-en rundt  brukere. I 1995 passerte tekst-TV en million daglige brukere.

Fra 1984 til 1987 sendte NRK programmet Nytt fra tekst-tv som viste et utvalg av det som tjenesten hadde å by på. Programmet gikk alle hverdager, på formiddager. Siden dette programmet var en ordinær sending kunne det sees av alle.

Den 19. juni 2025 kunngjorde NRK nedlegging av tjenesten med virkning fra 20. august 2025.

 Referanser 

Tekst-TV
Kategori:Etableringer i 1983
Kategori:Opphør i 2025